Топографска карта на Сан Кристобал.
Предел кај ’ртот Пит.
Галапагоски морски лав (*Zalophus californianus wollebaeki*)
Пуерто Бакерисо Морено
Поглед на островот.
Карпестата образба „Заспан Лав".
**Сан Кристобал** (шпански: *San Cristóbal*) или **Четем** (англиски: *Chatham*) — најисточен остров од архипелагот Галапагос во Тихиот Океан. Управно е сместен во покраината Галапагос во рамките на Еквадор. На југозападниот брег е сместено гратчето Пуерто Бакерисо Морено, кое претставува седиште на покраината.

На шпански, наречен е во чест на Свети Христофор, заштитник на морепловците. Англиското име „Четем" го добил по британскиот државник Вилијам Пит Постариот, Ерл од Четем (1708-1778).

Историја
--------

Островот е составен од три до четири споени изгнаснати вулкани. На него се наоѓа најстарото населено место во архипелагот и првиот остров посетен од Чарлс Дарвин. Единствен извор на пивка вода е кратерското езерце Ел Хунко. Во 1880 г. на островот е изградена казнена колонија за осуденици од Еквадор. Подоцна државата тука направила воена база и извозен центар за месните производи како што се шеќерот, кафето, касавата, говедата, рибите и лиметите.

Географија
----------

Сан Кристобал зафаќа површина од 558 км2 и во највисоката точка достигнува 730 м. Населението брои околу шест илјади жители. Сан Кристобал има најплодно земјиште во архипалгот и е втор по населеност по Санта Крус. Најголемо населено место е Пуерто Бакерисо Морено со 6.672 жители (2010).

Сообраќајни врски
-----------------

Островот е сообраќајно поврзан преку аеродромот „Сан Кристобал" со секојдневни летови од Кито и Гвајакил.

Екологија
---------

Сан Кристобал е дом на животни како фрегатата (*Fregata*), галапагоскиот морски лавови (*Zalophus wollebaeki*), галапагоската желка (*Chelonoidis nigra*), синоногата и црвеноногата блуна (*Sula nebouxii* и *Sula sula*), фетони (*Phaethontidae*), морската игуана (*Amblyrhynchus cristatus*), делфини (*Delphinidae*) и галапагоскиот галеб (*Creagrus furcatus*). Растителниот свет е застапен со домородни видови како галапагоската каландринија (*Calandrinia galapagosa*), Дарвинов лекокарп (*Lecocarpus darwinii*), дрва како дрвото на животот (*Lignum vitae*) и матасарната. Околните води имаат ајкули, раи (*Batoidea*) и јастози (*Nephropidae*).

Стопанство
----------

Највеќето жители на островот живеат во Пуерто Бакерисо Морено и вработени во месната управа, туризмот, или се занимаваат со поединечен риболов. Меѓу посетителските знаменитости во околината на населбата се издвојуваат гнездилната колонија на фрегати *Серо Тихеретас* и статуата на Чарлс Дарвин, поставена на местото кајшто тој првпат стапнал на Галапагос во текот на второто патување со бродот „Бигл" на 16 септември 1835 г. Недалеку од гратчето е и колонијата на морски лавови „Ла Лоберија".

Околу островот има места за нуркање до кои се доаѓа со туристички чамци. На ова подрачје се наоѓа карпестата образба „Заспан Лав" (*León Dormido*), која е лавина купа расцепена на два дела. Од интерес е и островчето Исла Лобос, каде се гнездат синоноги блуни.

Наводи
------

1. 1 2  „San Cristobal Island". Encyclopædia Britannica.
2. 1 2 3  „San Cristobal". Galapagos Conservancy.
3. ↑  „San Cristóbal Island". Encyclopædia Britannica.
4. ↑  Keynes, R. D. ed. 2001, *Charles Darwin's Beagle Diary*, p. 351.

Извори
------

* Historical Ecology in the Galapagos Islands: I. A Holocene Pollen Record from El Junco Lake, Isla San Cristoba, by Paul A. Colinvaux, Eileen K. Schofield. *The Journal of Ecology*, Vol. 64, No. 3 (Nov. 1976), pp. 989–1012, doi:10.2307/2258820.

Надворешни врски
----------------

|  |  |
| --- | --- |
| Ризница | „Сан Кристобал (остров)" на Ризницата ? |

* За Галапагос: Сан Кристобал — Galapagos Conservancy
* Сан Кристобал — Британика

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Острови во архипелагот Галапагос |
| --- |
|  |
| Главни | 
* Балтра
* Бартоломе
* Волф
* Дарвин
* Еспањола
* Изабела
* Марчена
* Пинсон
* Пинта
* Рабида
* Сан Кристобал
* Санта Крус
* Санта Фе
* Сантјаго
* Северен Симор
* Фернандина
* Флорејана
* Хеновеса

 |
|  |
| Поситни | 
* Безимен Остров
* Гај Фокс
* Дафне Мајор
* Јужна Пласа
* Рока Редонда

 |

 |

Координати: 0°49′48″S 89°25′48″W﻿ / ﻿0.83000° ЈГШ; 89.43000° ЗГД﻿ / -0.83000; -89.43000